707c19□

707c20□

707c21□　　No. 1886

707c22□原人論序

707c23□

707c24□　　　　終南山草堂寺沙門宗密述

707c25□萬靈蠢蠢皆有其本□萬物芸芸各歸其根□未

707c26□有無根本而有枝末者也□況三才中之最靈

707c27□而無本源乎□且知人者智□自知者明□今我稟

707c28□得人身而不自知所從來□曷能知他世所趣

707c29□乎□曷能知天下古今之人事乎□故數十年中

708a01□學無常師□博攷內外以原自身□原之不已果

708a02□得其本□然今習儒道者□□知近則乃祖乃父

708a03□傳體相續受得此身□遠則混沌一氣剖爲陰

708a04□陽之二□二生天地人三□三生萬物□萬物與人

708a05□皆氣爲本□習佛法者□但云□近則前生造業隨

708a06□業受報得此人身□遠則業又從惑展轉乃至

708a07□阿賴耶識爲身根本□皆謂已窮而實未也□然

708a08□孔老釋迦皆是至聖□隨時應物設敎殊塗□內

708a09□外相資共利群庶□策勤萬行□明因果始終□推

708a10□究萬法□彰生起本末□雖皆聖意而有實有權□

708a11□二敎唯權□佛兼權實□策萬行懲惡勸善同歸

708a12□於治□則三敎皆可遵行□推萬法窮理盡性至

708a13□於本源□則佛敎方爲決了□然當今學士各執

708a14□一宗□就師佛者□仍迷實義□故於天地人物不

708a15□能原之至源□余今還依內外敎理推窮萬法□

708a16□初從淺至深□於習權敎者□斥滯令通而極其

708a17□本□後依了敎□顯示展轉生起之義□會偏令圓

708a18□而至於末(末卽天地人物)文有四篇□名原人也

708a19□原人論序(終)

708a20□

708a21□

708a22□原人論

708a23□

708a24□　　　　終南山草堂寺沙門宗密述

708a25□　　斥迷執第一(習儒道者)

708a26□儒道二敎說□人畜等類□皆是虛無大道生成

708a27□養育□謂道法自然生於元氣□元氣生天地□天

708a28□地生萬物□故愚智貴賤貧富苦樂□皆稟於天□

708a29□由於時命□故死後□歸天地□復其虛無□然外

708b01□敎宗旨□但在乎依身立行□不在究竟身之元

708b02□由□所說萬物不論象外□雖指大道爲本而不

708b03□備明順逆起滅染淨因緣□故習者不知是權□

708b04□執之爲了□今略擧而詰之□所言萬物皆從虛

708b05□無大道而生者□大道卽是生死賢愚之本□吉

708b06□凶禍福之基□基本旣其常存□則禍亂凶愚不

708b07□可除也□福慶賢善不可益也□何用老莊之敎

708b08□耶□又道育虎狼胎桀紂□夭顔□禍夷齊□何名

708b09□尊乎□又言萬物皆是自然生化非因緣者□則

708b10□一切無因緣處□悉應生化□謂石應生草□草或

708b11□生人□人生畜等□又應生無前後□起無早晩□神

708b12□仙不藉丹藥□太平不藉賢良□仁義不藉敎習□

708b13□老莊周孔何用立敎爲軌則乎□又言皆從元

708b14□氣而生成者□則□生之神未曾習慮□豈得□

708b15□孩便能愛惡驕恣焉□若言□有自然便能隨

708b16□念愛惡等者□則五德六藝悉能隨念而解□何

708b17□待因緣學習而成□又若生是稟氣而□有□死

708b18□是氣散而□無□則誰爲鬼神乎□且世有鑒

708b19□達前生追憶往事□則知生前相續□非稟氣而

708b20□□有□又驗鬼神靈知不斷□則知死後非氣散

708b21□而□無□故祭祀求禱□典藉有文□況死而蘇

708b22□者說幽途事□或死後感動妻子□報怨恩□今

708b23□古皆有耶□外難曰□若人死爲鬼□則古來之鬼

708b24□塡塞巷路□合有見者□如何不爾□答曰□人死六

708b25□道□不必皆爲鬼□鬼死復爲人等□豈古來積鬼

708b26□常存耶□且天地之氣本無知也□人稟無知之

708b27□氣□安得□起而有知乎□草木亦皆稟氣□何

708b28□不知乎□又言貧富貴賤賢愚善惡吉凶禍福

708b29□皆由天命者□則天之賦命奚有貧多富少賤

708c01□多貴少□乃至禍多福少□苟多少之分在天□

708c02□天何不平乎□況有無行而貴守行而賤□無德

708c03□而富有德而貧□逆吉義凶仁夭暴壽□乃至有

708c04□道者喪無道者興□旣皆由天□天乃興不道而

708c05□喪道□何有福善益謙之賞□禍淫害盈之罰焉□

708c06□又旣禍亂反逆皆由天命□則聖人設敎□責人

708c07□不責天□罪物不罪命□是不當也□然則詩刺亂

708c08□政□書讚王道□禮稱安上□樂號移風□豈是奉上

708c09□天之意□順造化之心乎□是知專此敎者□未能

708c10□原人

708c11□　　斥偏淺第二(習佛不了義敎者)

708c12□佛敎自淺之深□略有五等□一人天敎□二小乘

708c13□敎□三大乘法相敎□四大乘破相敎(上四在此篇中)□五

708c14□一乘顯性敎(此一在第三篇中)

708c15□一佛爲初心人且說三世業報善惡因果□謂

708c16□造上品十惡死墮地獄□中品餓鬼□下品畜生□

708c17□故佛且類世五常之敎(天竺世敎儀式雖殊□懲惡勸善無別□亦不離仁義等五

0708c18□常□而有德行可修例□如此國□手而擧吐番散手而垂□皆爲禮也)□令持五戒(不殺是仁□不盜是義□

0708c19□不邪淫是禮□不妄語是信□不飮□酒肉□神氣淸潔益於智也)□得免三途生人道

708c20□中□修上品十善及施戒等生六欲天□修四禪

0708c21□八定生色界無色界天(題中不標天鬼地獄者□界地不同□見聞不及□凡俗尙不

0708c22□知末□況肯窮本□故對俗敎且標原人□今□佛經理□宜具列)□故名人天敎也(然業有三種□

0708c23□一惡□二善□三不動報有三時□謂現報□生報□後報)□據此敎中□業爲身本□今

708c24□詰之曰□旣由造業受五道身□未審誰人造業

708c25□誰人受報□若此眼耳手足能造業者□初死之

708c26□人眼耳手足宛然□何不見聞造作若言心作□

708c27□何者是心□若言肉心□肉心有質繫於身內□

708c28□如何速入眼耳辨外是非□是非不知□因何取

709a01□捨□且心與眼耳手足俱爲質□□豈得內外相

709a02□通運動應接同造業緣□若言但是喜怒愛惡

709a03□發動身口令造業者□喜怒等情□乍起乍滅□自

709a04□無其體□將何爲主而作業耶□設言不應□如此

709a05□別別推尋□都是我此身心能造業者□此身已

709a06□死誰受苦樂之報□若言死後更有身者□豈有

709a07□今日身心造罪修福□令他後世身心受苦受

709a08□樂□據此則修福者屈甚□造罪者幸甚□如何神

709a09□理如此無道□故知但習此敎者□雖信業緣不

709a10□達身本

709a11□二小乘敎者□說形骸之色□思慮之心□從無始

709a12□來因緣力故□念念生滅相續無窮□如水涓涓□

709a13□如燈焰焰□身心假合似一似常□凡愚不覺執

709a14□之爲我□寶此我故卽起貪(貪名利以榮我)瞋(瞋違情境恐侵害我)癡

709a15□(非理計校)等三毒□三毒擊意發動身口造一切業□

709a16□業成難逃□故受五道苦樂等身(別業所感)□三界勝劣

709a17□等處(共業所感)□於所受身還執爲我□還起貪等造業

709a18□受報□身則生老病死□死而復生□界則成住壞

0709a19□空□空而復成(從空劫初成世界者□頌曰□空界大風起□傍廣數無量□厚十六洛叉□金剛不能壞□

0709a20□此名持界風□光音金藏雲□布及三千界□雨如車軸下□風□不聽流□深十一洛叉□始作金剛界□次第金藏雲□注雨

0709a21□滿其內□先成梵王界□乃至夜摩天□風鼓淸水成□須彌七金等□滓濁爲山地□四洲及泥□□鹹海外輪圍□方名器界

0709a22□立□時經一增減乃至二禪福□盡下生人間□初食地□林藤□後粳米不銷□大小便利□男女形別□分田立主求臣佐□

0709a23□種種差別□經十九增減□兼前總二十增減□名爲成劫□議曰□空界劫中□是道敎指云虛無之道□然道體寂照靈通□

0709a24□不是虛無□老氏或迷之或權設□務絶人欲□故指空界爲道□空界中大風□卽彼混沌一氣□故彼云道生一也□金藏

0709a25□雲者□氣形之始□卽太極也□雨下不流□陰氣凝也□陰陽相合方能生成矣□梵王界乃至須彌者□彼之天也□滓濁

0709a26□者地□卽一生二矣□二禪福盡下生□卽人也□卽二生三□三才備矣□地□已下乃至種種□卽三生萬物□此當三皇已

0709a27□前穴居野食□未有火化等□但以其時無文字記載故□後人傳聞不明□展轉錯謬□諸家著作種種異說□佛敎又緣通明

0709b01□三千世界□不局大唐□故內外敎文不全同也□住者住劫□亦經二十增減□壞者壞劫□亦二十增減□前十九增減壞有

0709b02□情□後一增減壞器界□能壞是火水風等三災□空者空劫□亦二十增減中□空無世界及諸有情也)□劫劫

709b03□生生輪□不絶□無終無始如汲井輪(道敎只知今此世界未成

0709b04□時一度空劫□云虛無混沌一氣等□名爲元始□不知空界已前早經千千萬萬遍成住壞空終而復始□故知佛敎法中

709b05□小乘淺淺之敎□已超外典深深之說)□都由不了此身本不是我□不是

709b06□我者□謂此身本因色心和合爲相□今推尋分

709b07□析□色有地水火風之四大□心有受(能領納好惡之事)想

709b08□(能取像者)行(能造作者念念遷流)識(能了別者)之四蘊□若皆是我□卽

709b09□成八我□況地大中復有衆多□謂三百六十段

709b10□骨□一一各別□皮毛筋肉肝心脾腎□各不相

709b11□是□諸心數等亦各不同□見不是聞□喜不是怒□

709b12□展轉乃至八萬四千塵勞□旣有此衆多之物□

709b13□不知定取何者爲我□若皆是我□我卽百千□一

709b14□身之中多主紛亂□離此之外復無別法□□覆

709b15□推我皆不可得□便悟此身但是衆緣似和合

709b16□相元無我人□爲誰貪瞋□爲誰殺盜施戒(知苦諦也)□

709b17□遂不滯心於三界有漏善惡(斷集諦也)□但修無我觀

709b18□智(道諦)□以斷貪等止息諸業□證得我空眞如(滅諦)□乃

709b19□至得阿羅漢果□灰身滅智方斷諸苦□據此宗

709b20□中□以色心二法及貪瞋癡□爲根身器界之本

709b21□也□過去未來更無別法爲本□今詰之曰□夫經

709b22□生累世爲身本者□自體須無間斷□今五識闕

709b23□緣不起(根境等爲緣)□意識有時不行(悶絶睡眠滅盡定無想定無想天)□無

709b24□色界天無此四大□如何持得此身□世世不絶□

709b25□是知專此敎者□亦未原身

709b26□三大乘法相敎者□說一切有情無始已來□法

709b27□爾有八種識□於中第八阿賴耶識□是其根本□

709b28□頓變根身器界種子□轉生七識□皆能變現自

709c01□分所緣□都無實法□如何變耶□謂我法分別熏

709c02□習力故□諸識生時變似我法□第六七識無明

709c03□覆故□緣此執爲實我實法□如患(重病心□見異色人物也)夢

709c04□(夢想所見可知)者□患夢力故□心似種種外境相現□夢

709c05□時執爲實有外物□寤來方知唯夢所變□我身

709c06□亦爾□唯識所變□迷故執有我及諸境□由此起

709c07□惑造業□生死無窮(廣如前說)□悟解此理□方知我身

709c08□唯識所變□識爲身本(不了之義如後所破)

709c09□四大乘破相敎者□破前大小乘法相之執□密

0709c10□顯後眞性空寂之理(破相之談□不唯諸部般若□遍在大乘經□前之三敎依次先後□此

0709c11□敎隨執卽破□無定時節□故龍樹立二種般若□一共□二不共□共者□二乘同聞信解□破二乘法執故□不共者□唯菩薩

0709c12□解□密顯佛性故□故天竺戒賢智光二論師□各立三時敎□指此空敎□或云□在唯識法相之前□或云在後□今意取後)□

709c13□將欲破之□先詰之曰□所變之境旣妄□能變之

709c14□識豈眞□若言一有一無者(此下□將彼喩破之)□則夢想與

709c15□所見物應異□異則夢不是物□物不是夢□寐

709c16□來夢滅□其物應在□又物若非夢□應是眞物□夢

709c17□若非物□以何爲相□故知夢時則夢想夢物□似

709c18□能見所見之殊□據理則同一虛妄□都無所有□

709c19□諸識亦爾□以皆假託衆緣無自性故□故中觀

709c20□論云□未曾有一法不從因緣生□是故一切法

709c21□無不是空者□又云□因緣所生法□我說卽是空□

709c22□起信論云□一切諸法唯依妄念而有差別□若

709c23□離心念□卽無一切境界之相□經云□凡所有相

709c24□皆是虛妄□離一切相卽名諸佛(如此等文遍大乘藏)□是知

709c25□心境皆空□方是大乘實理□若約此原身□身元

709c26□是空□空卽是本□今復詰此敎曰若心境皆無□

709c27□知無者誰□又若都無實法□依何現諸虛妄□且

709c28□現見世間虛妄之物□未有不依實法而能起

709c29□者□如無濕性不變之水□何有虛妄假相之波□

710a01□若無淨明不變之境□何有種種虛假之影□又

710a02□前說夢想夢境同虛妄者□誠如所言□然此虛

710a03□妄之夢□必依睡眠之人□今旣心境皆空□未

710a04□審依何妄現□故知此敎但破執情□亦未明顯

710a05□眞靈之性□故法鼓經云□一切空經是有餘說

710a06□(有餘者餘義未了也)□大品經云□空是大乘之初門□上之四

710a07□敎展轉相望□前淺後深□若且習之自知未了□

710a08□名之爲淺□若執爲了□卽名爲偏□故就習人□云

710a09□偏淺也

710a10□　　直顯眞源第三(佛了義實敎)

710a11□五一乘顯性敎者□說一切有情皆有本覺眞

710a12□心□無始以來常住淸淨□昭昭不昧了了常

710a13□知□亦名佛性□亦名如來藏□從無始際□妄相

710a14□□之不自覺知□但認凡質故□耽著結業受生

710a15□死苦□大覺愍之□說一切皆空□又開示靈覺眞

710a16□心淸淨全同諸佛□故華嚴經云□佛子□無一衆

710a17□生而不具有如來智慧□但以妄想執著而不

710a18□證得□若離妄想□一切智自然智無□智□卽得

710a19□現前□便擧一塵含大千經卷之喩□塵況衆生□

710a20□經況佛智□次後又云□爾時如來普觀法界一

710a21□切衆生□而作是言□奇哉奇哉□此諸衆生□云何

710a22□具有如來智慧迷惑不見□我當敎以聖道□令

710a23□其永離妄想□自於身中得見如來廣大智慧

710a24□與佛無異評曰我等多劫未遇眞宗□不解返

710a25□自原身□但執虛妄之相□甘認凡下□或畜或人□

710a26□今約至敎原之□方覺本來是佛□故須行依佛

710a27□行心契佛心□返本還源斷除凡習□損之又損□

710a28□以至無爲自然□應用恒沙□名之曰佛□當知迷

710a29□悟同一眞心□大哉妙門原人至此(然佛說前五敎□或漸或頓□若

0710b01□有中下之機□則從淺至深□漸漸誘接□先說初敎□令離惡住善□次說二三□令離染住淨□後說四五□破相顯性□會

0710b02□權歸實□依實敎修乃至成佛□若上上根智則從本至末□謂初便依第五頓指一眞心體□心體旣顯□自覺一切皆是虛

0710b03□妄□令來空寂□但以迷故託眞而起□須以悟眞之智斷惡修善修善息妄歸眞□妄盡眞圓□是名法身佛)

710b04□　　會通本末第四(會前所斥同歸一源皆爲正義)

710b05□眞性雖爲身本□生起蓋有因由□不可無端忽

710b06□成身相□但緣前宗未了□所以節節斥之□今將

710b07□本末會通□乃至儒道亦是(初唯第五性敎所說□從後段已去□節級方同諸

710b08□敎□各如注說)□謂初唯一眞靈性□不生不滅□不增不減□

710b09□不變不易□衆生無始迷睡不自覺知□由隱覆

710b10□故名如來藏□依如來藏故有生滅心相(自此方是第四

710b11□敎亦同破此已生滅諸相)□所謂不生滅眞心與生滅妄想和合□

710b12□非一非異□名爲阿賴耶識□此識有覺不覺二

710b13□義(此下方是第三法相敎中亦同所說)□依不覺故□最初動念□名爲

710b14□業相□又不覺此念本無故□轉成能見之識及

710b15□所見境界相現□又不覺此境從自心妄現□執

710b16□爲定有□名爲法執(此下方是第二小乘敎中亦同所說)□執此等故□遂

710b17□見自他之殊□便成我執□執我相故□貪愛順情

710b18□諸境□欲以潤我□瞋嫌違情諸境□恐相損惱愚

710b19□癡之情展轉增長(此下方是第一人天敎中亦同所說)□故殺盜等心

710b20□神乘此惡業□生於地獄鬼畜等中□復有怖

710b21□此苦者□或性善者□行施戒等心神乘此善業□

710b22□運於中陰入母胎中(此下方是儒道二敎亦同所說)□稟氣受質(會彼

710b23□所說以氣爲本)□氣則頓具四大漸成諸根□心則頓具四

710b24□蘊漸成諸識□十月滿足生來名人□卽我等今

710b25□者□身心是也□故知身心各有其本□二類和合

710b26□方成一人□天修羅等大同於此□然雖因引業

710b27□受得此身□復由滿業故貴賤貧富壽夭病健

710b28□盛衰苦樂□謂前生敬慢爲因□今感貴賤之果□

710c01□乃至仁壽殺夭施富□貧□種種別報不可具

710c02□述□是以此身或有無惡自禍□無善自福□不仁

710c03□而壽□不殺而夭等者□皆是前生滿業已定□故

710c04□今世不同所作自然如然外學者不知前世□

710c05□但據目睹唯執自然(會彼所說自然爲本)□復有前生少者修

710c06□善□老而造惡□或少惡老善□故今世少小富貴

710c07□而樂老大貧賤而苦□或少貧苦老富貴等□故

710c08□外學者不知唯執否泰由於時運(會彼所說皆由天命)□然

710c09□所稟之氣□展轉推本□卽混一之元氣也□所起

710c10□之心□展轉窮源□卽眞一之靈心也□究實言之

710c11□心外的無別法□元氣亦從心之所變□屬前轉

710c12□識所現之境□是阿賴耶相分所攝□從初一念

710c13□業相分爲心境之二□心旣從細至□□展轉妄

710c14□計乃至造業(如前□列)□境亦從微至著□展轉變起乃

0710c15□至天地(卽彼始自太易五重運轉乃至太極□太極生兩儀□彼說自然太道□如此說眞性□其實但是一念能

0710c16□變見分□彼云□元氣如此一念初動□其實但是境界之相)□業旣成熟卽從父母稟

710c17□受二氣□與業識和合成就人身□據此則心識

710c18□所變之境□乃成二分□一分卽與心識和合成

710c19□人□一分不與心識和合□卽成天地山河國

710c20□邑□三才中唯人靈者□由與心神合也□佛說內

710c21□四大與外四大不同□正是此也□哀哉□寡學異

710c22□執紛然□寄語道流□欲成佛者□必須洞明□細

710c23□本末□方能棄末歸本返照心源□□盡細除靈

710c24□性顯現□無法不達□名法報身□應現無窮□名

710c25□化身佛

710c26□原人論(終)